הוועדה המיוחדת לפניות הציבור, כנסת 25, פרוטוקול מספר 8, 2023-02-14 00:00

יצחק פינדרוס: צוהריים טובים, אצלנו בכנסת סדר-היום משתנה, אז אנחנו יכולים להגיד בוקר טוב

יצחק פינדרוס:  עברו שש שעות מסגירת המליאה

יצחק פינדרוס:  חמש שעות על פי החוק, עוד שעה הוספנו פה היום

יצחק פינדרוס:  אנחנו בישיבת מעקב על השירות הדיגיטליים ברשות מקרקעי ישראל, כ"ג בשבט התשפ"ג, ועדה מיוחדת לפניות הציבור

יצחק פינדרוס:       אני חייב לציין שאנחנו את הוועדה הזאת עושים כישיבת המשך לוועדה שניהלה היושבת-ראש הקודמת, יעל רון בן משה, ישיבת המשך שהיא ביקשה

יצחק פינדרוס:  אני שמחתי על הנושא, אז אני מודה לה על העלאת הנושא

יצחק פינדרוס:  אנחנו נשמח לשמוע מרשות מקרקעי ישראל, ממנהל חטיבת השירות איך התקדמנו מאז, למה הגענו ולמה התקדמתם

יצחק פינדרוס:  אני שוב מודה ליעל רון כי צריך להיות הגון

יצחק פינדרוס:  זו ישיבת המשך שלה, נושא שהיא העלתה אותו עם כל הבעייתיות, עם דוח מבקר המדינה, עם כל מה שהיה מסביב לזה, ואני אשמח לשמוע אתכם, הרשות הדיגיטלית כאן

יצחק פינדרוס:  אני בטוח שהם חלק בלתי נפרד מהעניין הזה

יצחק פינדרוס:  רשות הדיבור לכם

מורן גליקשטיין: (הצגת מצגת)     נעים מאוד, אני מנהל חטיבת השירות

מורן גליקשטיין:  עידן גורדון אצלי מהחטיבה

מורן גליקשטיין:  קודם כל אני אומר באמת תודה

מורן גליקשטיין:  הדיון בסוגיית השירות באופן כללי כתפיסה וגם ברשות מקרקעי ישראל הוא חשוב

מורן גליקשטיין:  במסגרת הזמן שיש לי אני קצת אסביר על הדברים שאנחנו עושים

מורן גליקשטיין:  אני קצת אדבר על האתגרים שיש לנו ואני אעשה את זה הכול ביחס כמובן לדוח מבקר המדינה בהתייחס גם לישיבה הקודמת

מורן גליקשטיין:       אם נסתכל על הישיבה הקודמת, שם בגדול היינו בתחילת העולם הדיגיטלי, לא ישיבת ההמשך, הישיבה הראשונה

מורן גליקשטיין:  הקורונה הגיעה גם לפתחינו והרשות כמו גם שאר משרדי הממשלה היו צריכים לתת פתרונות שכמובן יתמודדו עם העולם הדיגיטלי

מורן גליקשטיין:      בגדול, החטיבה כיום כמובן חייבת להפעיל סדרי עדיפויות, וסדרי העדיפויות שלה הן כדלהלן בשים לב לשירות לאזרח

מורן גליקשטיין:  אגב, הלקוחות שלנו, בגדול, כ-50% הם אזרחים מכל המגזרים כמובן וכ-50% הם מייצגים שרובם זה עורכי דין

יצחק פינדרוס: בשאיפה שאם הכול יעבוד, אז ישתנה ה-50% ל-50%

מורן גליקשטיין: השאיפה שהאזרחים יוכלו יותר כמובן לעשות פעולות לבד

מורן גליקשטיין:  יחד עם זאת בעולם המקרקעין עורכי דין מטבע הדברים הם אלו שעושים את העסקאות, העברות זכויות וכו', אז עורכי הדין תמיד יהיו חלק מאוד משמעותי בייצוג, כי עסקאות מקרקעין הן עסקאות מורכבות

מורן גליקשטיין:      אנחנו עובדים על תפיסת שירות, גם אמנה וגם תפיסה של הארגון שכוללת בתוכה גם זמנים, SLA, הבחנה בין סוגי לקוחות וכהנה

מורן גליקשטיין:  התקשרנו עם חברת ייעוץ מאוד משמעותית וזה משהו שאנחנו עובדים עליו ובעזרת השם זה יהיה השנה

מורן גליקשטיין:      היום פרסמנו מכרז ששנים רבות ניסו להוציא אותו אבל בעקבות הרבה עניינים גם פנימיים וגם חיצוניים הוא לא הצליח לצאת והיום הוא יצא

מורן גליקשטיין:  אנחנו יצאנו היום במכרז לפרסום של מוקד ארצי רב-ערוצי

מורן גליקשטיין:  הגענו להסכמות גם עם הסתדרות העובדים, ועדים, הרבה דברים שהיינו צריכים כדי לגמור אותו והיום התפרסם המכרז

מורן גליקשטיין:  בעזרת השם בסמוך לפסח אמור להיות הגשת ההצעות

מורן גליקשטיין:  אנחנו הלכה למעשה מבינים את המורכבות של השירות שאנחנו צריכים לתת

מורן גליקשטיין:  אנחנו גוף עסקי

מורן גליקשטיין:  אנחנו מקימים מוקד רב-ערוצי שיהיה מוקד שגם ישלב מענה טלפוני, גם מענה דיגיטלי וגם מענה לפעולות

מורן גליקשטיין:       אם היום המוקד הטלפוני שלנו הוא רק מידע בלבד והמוקדים שמבצעים פעולות הם מוקדים חיצוניים, מה שמקשה על השירות, אנחנו לקחנו חברות ייעוץ

מורן גליקשטיין:  למדנו את העבודה גם בשים לב לדברים במוקדים אחרים שקיימים בארץ, ואנחנו מקימים מוקד מאוד חדשני שגם כן כפי שאמרתי, ייתן שירות טלפוני, גם דיגיטלי וגם ביצוע פעולות פשוטות על מנת לקדם את השירות שלנו

מורן גליקשטיין:       אנחנו עובדים רבות על פישוט תהליכים, כי בסוף גם אם העולם יהיה דיגיטלי מאוד וגם אם האזור האישי יהיה יפה, כל התהליכים של הארגון הם תהליכים מורכבים, אז מטבע הדברים יהיה יותר קשה

מורן גליקשטיין:  אנחנו עושים את זה גם בתחום העירוני וגם אנחנו עושים את זה כיום גם בתחומים החקלאיים

מורן גליקשטיין:  אנחנו מבינים ששם יש לנו הרבה יותר דברים מורכבים ואנחנו מנסים לפשט אותם

מורן גליקשטיין:       אנחנו עולים בשבועות הקרובים לתהליך של היתר מקוון

מורן גליקשטיין:  מי שיודע, הסיפור של סוגיית ההיתרים לוקח הרבה מאוד זמן במדינת ישראל

מורן גליקשטיין:  מזה תקופה ארוכה של כמה שנים מנסים ליצור ממשקים עם מערכת רישוי זמין ולקבוע לוחות זמנים

מורן גליקשטיין:  אנחנו ממש בשבועות הקרובים נתחיל פיילוט במרחב דרום

יצחק פינדרוס: אני מנסה להבין

יצחק פינדרוס:  ההיתר בסוף זה הרשות המקומית, זאת אומרת גם ממשל זמין לא יכול לעשות הרבה בהיתר

יצחק פינדרוס:  אתם חלק מההיתר כי צריך חתימת בעלים

מורן גליקשטיין: נכון

מורן גליקשטיין:  בחלק הזה של הבקשה להיתר, מטבע הדברים כאשר פלוני אלמוני רוצה היתר, הוא צריך ללכת לכמה רשויות ולהשיג את האישור שלהן

מורן גליקשטיין:  אנחנו חלק מהאירוע

מורן גליקשטיין:  כדי לפתור את האירוע אצלנו יש תקנות, ונכנסנו, פשוט אנחנו כרגע מנסים את בניית הממשק, שלרמ"י יהיה זמן קצוב, 90 ימים לפעולות שמנויות והוסכמו בין הצדדים, ואנחנו תוך 90 ימים צריכים להגיב

מורן גליקשטיין:  אם לא נגיב להיתר תוך 90 ימים, יראו בזה כאילו בהסכמת רמ"י, אז זה אירוע שממש - - -      

יצחק פינדרוס: למה זה 90? זה לא המון?         

מורן גליקשטיין: הפעולות הפשוטות לא יצטרכו 90

מורן גליקשטיין:  הרי אם בן אדם רק זכה במכרז והוא מבקש היתר ואין עניין - - -      

יצחק פינדרוס: לא, לא

יצחק פינדרוס:  אני בכוונה מנסה להתמקד כוועדה לפניות הציבור לנושא הזה

יצחק פינדרוס:  מי שזכה במכרז מחזיק מספיק עורכי דין ורמ"י רוצים גם את הכסף

יצחק פינדרוס:  הכול בסדר, אבל זה אירוע אחד

יצחק פינדרוס:  אני מדבר עכשיו על אירוע פשוט

יצחק פינדרוס:  יש לי בית שרשום ברמ"י

יצחק פינדרוס:  כשאני מגיש היתר בנייה אני צריך חתימת רמ"י, שזה מה שרוב אזרחי ישראל כי לא כולם יזמי נדל"ן

יצחק פינדרוס:  רוצה להוציא מרפסת לצורך העניין, הוא צריך חתימת רמ"י

יצחק פינדרוס:  זה, גם יש לו 90 יום?     

מורן גליקשטיין: לא, אז אני אסביר

מורן גליקשטיין:  במקרים של האנשים הפשוטים אין בעיה של מסגרת זמנים כי הם נכנסים אוטומט להסכמה מראש

מורן גליקשטיין:  למשל, כל האירוע של בנייה רוויה, רמ"י פשוט מתעסקת כי יש להם הקניית בעלות ללא תמורה, אז פה אתה מראש מקבל את ההסכמה של רמ"י

יצחק פינדרוס: אני רוצה להוציא מרפסת, מה אני צריך לעשות?     

מורן גליקשטיין: בדירה רוויה לא

מורן גליקשטיין:  בדירה רוויה יש הסכמה כי זה זכאי לבעלות

מורן גליקשטיין:  העניין הוא בייחוד בבנייה נמוכה, בייחוד בבניינים הישנים שהם לא שילמו את מלוא התמורה, זה נקרא בינוי בפועל או יישובי עולים

מורן גליקשטיין:  היו כל מיני סוגי אוכלוסיות שהם צריכים לבוא כדי לאשר מול רמ"י ולעיתים הם גם צריכים לשלם כסף, ששם הקציבו זמן

מורן גליקשטיין:  אנשים יגידו מאוד מאוד תודה אם תוך 90 ימים זה ייגמר, כי זה אירוע

מורן גליקשטיין:  לפעמים יש פה עניין של השלמת זכויות וכו'

יצחק פינדרוס: יועץ משפטי באמצע

מורן גליקשטיין: יחסית היום זה הרבה יותר פשוט

מורן גליקשטיין:  אני הגעתי מהעולמות של האגפים המשפטיים

מורן גליקשטיין:  בעולמות של תהליכים מקוונים, אני אתן דוגמאות עוד מעט בהמשך

מורן גליקשטיין:  אנחנו ריכזנו מאמץ בפעולות הפשוטות

מורן גליקשטיין:  אנחנו בסופו של דבר כשבונים תוכנית עבודה, יש לנו הרבה מגזרים והרבה פעולות

מורן גליקשטיין:  אנחנו הולכים לעיקרון של ה-80/20

מורן גליקשטיין:       בתחילת הדרך כשאנחנו מעלים ממשקים, אנחנו הולכים למקומות שלאזרחים, אני לא אקרא לזה הפשוטים אבל האזרח בקצה, בעם הרגיל, כמוני וכמו רבים, ולאט לאט אנחנו עולים לדברים היותר מורכבים

מורן גליקשטיין:  עוד מעט אני אתן לכם דוגמה שזה מה שהיה בוועדה הקודמת, הנושא של אישור זכויות ששם אמרנו שהתחלנו את התהליך ואני אראה לכם מתוך מערכות הנתונים את המספר של האחוזים, כמה שם היה שיפור יפה

מורן גליקשטיין:       אנחנו עושים המון ריכוז, זה עבודה גם עם יוגב, על ממשקים מקוונים

מורן גליקשטיין:  העידן היום של הדיגיטציה תלוי בייחוד בממשקים מקוונים בין רשויות, וככל שלנו יהיה יותר ממשקים עם רשם הירושות, עם הטאבו, עם רשות המיסים, האזרח פשוט ירוויח כי אני לא צריך ממנו שום דבר

מורן גליקשטיין:  אנחנו בתוכנית עבודה של 2022–2023 משתדלים לעשות את כל הממשקים הכי פשוטים על מנת שבאמת אנשים כמה שפחות יגיעו אלינו, ואני אתן עכשיו דוגמאות

מורן גליקשטיין:       בגדול, האזור האישי שלנו זה אזור שפותח אצלנו ברשות

מורן גליקשטיין:  הוא בגדול אמור לתת מענה לשלושה סוגי לקוחות: פרטי, מייצג ותאגיד

מורן גליקשטיין:  העולמות של פרטי ומייצג זה עולמות שכבר עובדים, והעולם של תאגיד זה עולם שעכשיו מתחיל להיכנס למכרזים

מורן גליקשטיין:  בגדול, אנחנו ממש מניין של ימים ספורים שזה פרויקט הדגל של מנהל הרשות, עוברים למכרזים מקוונים מקצה לקצה

מורן גליקשטיין:  פתרנו את כל הנושא של הערבויות הדיגיטליות

מורן גליקשטיין:  היום, בגדול, בן אדם יוכל להגיש מכרז מהבית וגם נקבל את הסכם החכירה עד הבית במחשב

מורן גליקשטיין:  זה כבר פותח רובו ככולו והתחיל גם לעבוד

מורן גליקשטיין:  השלמת הדברים ממש בימים הקרובים, ובגדול, שם אנחנו די מאחור

מורן גליקשטיין:  סוגיית המכרזים מאוד נפתרה ברשות

מורן גליקשטיין:  הצד של המכרזים כמובן זה צד שאנחנו מאוד חייבים להיות חזקים בו מכיוון שאנחנו ספק המכרזים הגדול מטבע הדברים במשק של נדל"ן, אז שם אנחנו יכולים להיות חזקים

מורן גליקשטיין:      אני יכול לצייר להם את התהליך של איך הסכם היה צריך להגיע

מורן גליקשטיין:  הסכם היה צריך לבוא אצלנו, היה צריך להיכנס למעטפה, נשלח בדואר, הלקוח היה צריך לחתום על זה, להביא לי את זה חזרה

מורן גליקשטיין:  אני הייתי צריך להחתים, להחזיר אליו הכול

מורן גליקשטיין:  אנחנו ערים לכך שיש אוכלוסיות שעדיין לא בעולם הדיגיטל

מורן גליקשטיין:  יש מספיק אוכלוסיות שעדיין לא מספיק מעורות במחשב ואנחנו עושים את הכול לצד הדיגיטציה

יצחק פינדרוס: יש לך אנשים שהם לא בעולם הדיגיטלי?     

מורן גליקשטיין: גם בעולמות של אנשים שמתעסקים עם מכרזים, יכול להיות שלמכרז עצמו הם נעזרו באיש מקצוע, אבל אחרי המכרז שיש להם תהליך מול הרשות בהסכמים, בחתימות - - -     

יצחק פינדרוס: לא הבנתי

יצחק פינדרוס:  אני יזם, אני קניתי קרקע ל-200 יחידות דיור, אני לא יכול להתנהל בתהליך?     

מורן גליקשטיין: היזם פשיטא, אבל מה קורה אם יש לך עכשיו, סתם דוגמה, באזור עדיפות לאומית ביישוב פלוני אלמוני 150 יחידות דיור, יכול להיות שמתוך ה-150 יחידות הדיור יש - - -     

יצחק פינדרוס: הזוכה הבודד

מורן גליקשטיין: כן

יצחק פינדרוס: בסדר, זה הבנתי

מורן גליקשטיין: כשאנחנו מדברים על מכרז, זה יכול להיות מכרז לאנרגיה סולארית, יכול להיות לבנייה רוויה ויכול להיות גם מכרז לבנייה נמוכה באזור עדיפות לאומית, באזור המרכז, ויכול להיות שגם מכרז לצורך העניין, סתם דוגמה, במודיעין של 200 יחידות דיור

מורן גליקשטיין:  אנחנו תמיד מקדמים לצד דיגיטציה גם כמובן ערוצים של קבלת קהל וערוצים של שיח טלפוני

מורן גליקשטיין:      בגדול, אני לא אלאה פה את הציבור אבל האזור האישי, בגדול, אמור להיות שער הכניסה של כל המגזרים

מורן גליקשטיין:  אני כבר הגדלתי ואמרתי שאנחנו עובדים בסדרי עדיפויות ויש מגזרים שאנחנו כרגע הרבה יותר חזקים איתם

מורן גליקשטיין:  יש מגזרים שבתוכנית עבודה אנחנו ניכנס אליהם כי אי אפשר ביום אחד כמובן לפתוח את העולם הדיגיטלי לכולם

מורן גליקשטיין:       במסגרת האזור האישי כל לקוח, כפי שאתה רואה, כבוד חבר הכנסת, אדם שנכנס אלינו לרשות אמור לראות את הנכסים שלו

מורן גליקשטיין:  במסגרת הנכסים שלו הוא גם אמור לראות את המסמכים העיקריים הרלוונטיים לנכס שלו, והוא גם אמור לבצע פעולות באמצעות האתר

מורן גליקשטיין:  אני עוד מעט אראה דוגמאות חיות לתהליכים שעשינו בעקבות הלחצים כמובן של העולם הדיגיטלי, אבל תמיד אני מסביר, אנחנו עובדים על רעשי הרקע הגדולים

מורן גליקשטיין:  בסדרי העדיפויות של חטיבת השירות אנחנו מחפשים איפה בעיקר האינטראקציות עם הציבור ולפי זה בונים את תוכנית העבודה

מורן גליקשטיין:      במסגרת זה כמובן אנחנו צריכים קודם כל לתת תשומת לב לאישורי זכויות, זה הדף הראשון שהבן אדם מבקש

מורן גליקשטיין:  אנחנו צריכים אחר כך להתקדם עם משכנתאות, אנחנו צריכים אחר כך להתקדם עם העברות זכויות, ואחר כך לאט לאט אנחנו נתקדם עם הכול

יצחק פינדרוס: אני סתם אשאל שאלה

יצחק פינדרוס:  אני נכנסתי לפרטי לקוח

יצחק פינדרוס:  אני יכול לקבל אוטומטית אישור זכויות?     

מורן גליקשטיין: כן, אני אראה

מורן גליקשטיין:  זה קיים

יצחק פינדרוס: האם זה מספק כאישור זכויות, אם אני מדפיס את הדף שהוצאתי?     

מורן גליקשטיין: כן

מורן גליקשטיין:  דוגמאות אני אראה עוד שנייה

מורן גליקשטיין:      כשאתה נכנס לנכס, לצד המסמכים ופרטי הנכס גם אנחנו חושפים בפניך את הפעילויות הרלוונטיות שיש לך בכנס שלך

מורן גליקשטיין:  יש פה מערכת שפותחה הרבה זמן, שנקראת מערכת הכוונה

מורן גליקשטיין:  היא בעצם לומדת את הנכס ועל פי הפרמטרים של הנכס היא מציעה את הפעולות הרלוונטיות

מורן גליקשטיין:  לא דומה נכס חקלאי שיש למשל פלך וחוזים לדורות לחלק עירוני שאין לו את הדברים האלה, אז המערכת מתחקה

יצחק פינדרוס: זה מספק לאישור זכויות?     

מורן גליקשטיין: כן, כן, אני עוד מעט אראה

יצחק פינדרוס: אני מוציא את התדפיס של זה, זה מספיק?     

מורן גליקשטיין: לא בכל המגזרים

מורן גליקשטיין:  אני אראה את הכול, אני מבטיח

מורן גליקשטיין:       זה התהליך שכבר סוים ופותח, רק שתיראו, תהליך מקוון

מורן גליקשטיין:  אגב, אחד מהפרמטרים של דוחות מבקר המדינה היה שכמובן אנחנו צריכים להעביר את עצמנו ליותר עולם מקוון ותהליכים מקווים עם טפסים מקוונים ולא להלאות את הבן אדם לעשות את זה הכול בדף

מורן גליקשטיין:       זה למשל הליך של התחייבות לרישום משכנתה

מורן גליקשטיין:  אגב, התהליך הזה הוא בכל המגזרים לרבות החקלאי

מורן גליקשטיין:  אדם נכנס ליישום מקוון, הוא פשוט ממלא את הדברים בצורה מקוונת

מורן גליקשטיין:  הוא ממלא הצהרות

מורן גליקשטיין:  זה למשל, סתם, פעולה של עורך דין

מורן גליקשטיין:  לצורך העניין לקחו עורך דין

יצחק פינדרוס: אבל אותו דבר אם לא לקחו עורך דין

מורן גליקשטיין: כן, אותו דבר

מורן גליקשטיין:  הוא מצרף את המסמכים שלו והוא מתקדם

מורן גליקשטיין:       בסופו של דבר חותמים, אם זה עורך דין בעל הזכויות, אם זה האנשים הפרטיים, האנשים הפרטיים וזה תהליך מקוון

מורן גליקשטיין:  היום אנחנו אוחזים כבר שיש לנו מספר תהליכים מקוונים מקצה לקצה שכל התהליך הוא ללא נייר

מורן גליקשטיין:  אנחנו כבר סיימנו, בהתייחס לוועדה הקודמת, אישורי זכויות, התחייבות לרישום משכנתה

מורן גליקשטיין:  סילוק משכנתה זה דרך הכספות של הבנקים, וגם עדכון של העברות זכויות שמבוצעות בחברות משכנות

יצחק פינדרוס: איך אני עושה אישור זכויות? אני עושה enter וזה אישור זכויות?     

מורן גליקשטיין: כ-75% מאישורי הזכויות שניתנים היום ברשות, אני אראה לכם את ה-BI שלנו, הם ניתנים בצורה אוטומטית

יצחק פינדרוס: מה זה אוטומטית? פרטי לקוח אומר שיש לי נכס ברמת הגולן ביישוב פלוני אלמוני, יש לי כנס ברחוב זה וזה בגוש חלקה זה וזה

יצחק פינדרוס:  אני מדפיס את זה, זה אישור זכויות לצורך העניין או שאני צריך עוד משהו, אני גורם מייצג, אני לא גורם מייצג

מורן גליקשטיין: אתה לא צריך שום דבר

מורן גליקשטיין:  אישור זכויות, אנחנו עשינו הקלה מאוד משמעותית

מורן גליקשטיין:  גם עורך דין לא צריך לצרף שום ייפוי כוח

מורן גליקשטיין:  אתה נכנס לאתר

מורן גליקשטיין:  ככל שאנחנו בטוחים שיכולים לתת לך, שם זה עומד על 75%, אני אראה לכם פרמטרים, אתה מקבל

מורן גליקשטיין:  יש לנו אוכלוסיות שאני כבר אומר פה על השולחן, שאנחנו בטיובים, למשל האוכלוסייה החקלאית של נחלות שזה ברשות

מורן גליקשטיין:  אגב, יש לנו עכשיו פרויקט מאוד גדול של טיוב נתונים ביישובים החקלאיים

מורן גליקשטיין:  יש לנו אנשים שיושבים כל היום ומה שהם עושים, מטייבים נחלה-נחלה על מנת להכניס גם את העולם החקלאי לעולם הדיגיטלי, ויש לנו כבר היום מקומות שבהם אנחנו גם ביישובים החקלאיים נוכל לתת אישורי זכויות אוטומטיים, אבל זה רק אחרי תהליך טיוב, כי לקחת נחלה ולטייב אותה זה לא בית במגזר העירוני

מורן גליקשטיין:  אנחנו מתעדים היום, אגב, זה דברים חדשים, את כל הפניות של כל האנשים

יצחק פינדרוס: אני מתאר לעצמי שיש הבדל בין מסמך לאדם שב-1985 רכש בית מיזם, אז המסמכים בעצם אמורים להופיע בתוך המערכת, לבין אדם שיש לו כמו שאמרת, נחלה, עוד לא היה טיוב

יצחק פינדרוס:  אני מתאר לעצמי שיש הבדל

מורן גליקשטיין: בהחלט

יצחק פינדרוס: תיאורטית, אם אדם רכש דירת מגורים לפני 1948, גם יכול להיות שתהיה לו בעיה להוציא את התדפיס הזה

מורן גליקשטיין: השאיפה שלנו, וזה חשוב להגיד פה, שגם העולם החקלאי יקבל את אותו פשטות תהליכים ואת העולמות הדיגיטליים

מורן גליקשטיין:  פשוט בעולם הזה זה עולם שאנחנו צריכים להיות יותר מדויקים, יותר מטוייבים ואנחנו עובדים על כך

מורן גליקשטיין:      חשוב להגיד שהלקוח אמור לראות את כל הפניות שלו, את כל המסמכים שהוא הגיש על מנת שבאמת יהיה שקיפות בשני הצדדים, מה שאצלי הוא גם מה שאצלו

מורן גליקשטיין:      כפי שאמרתי, עולם המכרזים הוא עולם מאוד מורכב לצד מאוד מפותח

מורן גליקשטיין:  אמרתי, היום אנחנו די סיימנו את הפרויקט הזה

מורן גליקשטיין:  הוא בשלבי הרצה

מורן גליקשטיין:  ממש עניין של תקופה קצרה, כל המכרזים במדינת ישראל יהיו רק דרך הממשקים האלה, כולם דיגיטליים, ערבויות דיגיטליות, מסמכים דיגיטליים ולקוח לא צריך לבוא, שום דבר

מורן גליקשטיין:  אין כבר תיבות מכרזים שהוא מגיע ושם דפים

מורן גליקשטיין:  הכול עולמות דיגיטליים וזה כבר אצלנו, זה כבר שם

מורן גליקשטיין:       רק שתבינו כמה השתפרנו וכמה עמדנו במילים שהבטחנו גם בוועדות הקודמות

מורן גליקשטיין:  אם תסתכלו בשנת 2021, מצד ימין, 32% מאישורי הזכויות היו אוטומטיים, זאת אומרת ב-2020 זה היה אפס, ב-2021 שהכנסנו את הממשק, 32%

מורן גליקשטיין:  אם נסתכל על 2022, אנחנו עמדנו על 64%, ואם נסתכל על ינואר 2023, עמדנו על 72%

מורן גליקשטיין:  היום, כבוד חבר הכנסת, 72% מאישורי הזכויות יוצאים אוטומט בלי מגע אדם

מורן גליקשטיין:  השאיפה שלנו כמובן שהאירוע הזה יגיע ל-100%, אבל זה הרבה עבודה

מורן גליקשטיין:       אנחנו מאוד מקווים שכבר במגזר העירוני נהיה בצורה אבסולוטית כמעט ב-100%

מורן גליקשטיין:  תמיד יש בעיות של טיוב, אז לא יקרה, אבל בגדול אנחנו רוצים שהדברים הפשוטים של האדם, הוא יעשה את זה בצורה דיגיטלית מלאה

מורן גליקשטיין:       זה מכתב מ-8 בפברואר על הקמת המוקד הדיגיטלי

מורן גליקשטיין:  זה מכתב שנשלח ליושב-ראש הסתדרות ועדי העובדים

מורן גליקשטיין:  ברוך השם אנחנו אחרי זה

מורן גליקשטיין:  היום התפרסם המכרז

מורן גליקשטיין:  שנים רבות ניסינו להוציא מכרז דומה למכרז כזה ובשעה טובה צלחנו את כל האתגרים

מורן גליקשטיין:  בעזרת השם זה הבשורה היום הכי משמעותית שיש לנו גם כאמירה מאוד משמעותית, אנחנו הולכים להקים מוקד מאוד משמעותי שייתן פתרון ללקוחות, גם בשיח טלפוני, גם בצורה דיגיטלית וגם בפעולות הפשוטות, שהאזרח יוכל לדבר עם מישהו שהוא מאחורי המסך

מורן גליקשטיין:  זה המטרה של המוקד הזה

יצחק פינדרוס: אני רוצה לשאול שאלה שעלתה בדיון שהיה כאן לפני שבועיים על הנושא של השירות במשרדי הממשלה

יצחק פינדרוס:  אחת הבעיות שהועלו על ידי מספר משרדים ועל ידי המ

יצחק פינדרוס: מ

יצחק פינדרוס: מ של הכנסת זה המעמד של אותו פונה

יצחק פינדרוס:  לצורך העניין אני אמשיל את זה למערכת העירונית

יצחק פינדרוס:  מוקד 106 הוא מוקד מוכר בכל היישובים, בכל המקומות

יצחק פינדרוס:  בן אדם מתקשר ואומר, יש לי תקלה בחשמל, יש לי תקלה בביוב

יצחק פינדרוס:  אחד הדברים שעלו פה מאוד מאוד חזק זה המעמד של אותם מוקדים מול נותני השירות

יצחק פינדרוס:  לצורך העניין, אגף מקבל פנייה מהמוקד הזה

יצחק פינדרוס:  מה המעמד שלו? מה הבקרה שלכם שהוא עונה לו? פקיד כוח אדם לצורך העניין של חברה חיצונית שזכתה במכרז פנה אליי

יצחק פינדרוס:  "מי הוא שיגיד לי מה לעשות? אני אענה כשבא לי"

יצחק פינדרוס:  איפה הבקרה שלכם שאכן יהיה איזשהו מעמד לאותו מוקד מול הרשות? זה דבר שצף מאוד מאוד חזק בהרבה משרדי ממשלה

מורן גליקשטיין: האירוע הזה גם בוער בקרבנו וגם אצלנו מהווה אתגר מאוד גדול

יצחק פינדרוס: סיפרתי פעם סיפור

יצחק פינדרוס:  הייתי תקופה מסוימת ראש רשות

יצחק פינדרוס:  ביקשתי מאיש המחשבים ברשות המקומית להתקין לי במחשב שלי את התוכנה של המוקד העירוני

יצחק פינדרוס:  הייתה בעיה

יצחק פינדרוס:  מנהל המוקד אמר לי, בסדר, אני פונה לאגף שפ"ע, לאגף תאורה והוא מורח אותי

יצחק פינדרוס:  מה אני עושה? אז אמרתי לו, בוא תתקין לי את התוכנה אצלי

יצחק פינדרוס:  אני חושב שבמשך ארבע שנים, אני הייתי שש שנים ראש רשות

יצחק פינדרוס:  הוא התקין את זה אחרי שנה וחצי-שנתיים

יצחק פינדרוס:  במשך ארבע וחצי שנים פעמיים נכנסתי לתוכנה, אבל כל העירייה הייתה בטוחה שאני יושב כל היום במשרד ובודק את התוכנה

יצחק פינדרוס:  מה עשיתי? פתחתי פנייה שהגיעה לאיזה מחלקה והרמתי טלפון למנהל המחלקה

יצחק פינדרוס:  אמרתי, אני רואה פה פנייה פתוחה שלושה ימים אצלך במחלקה

יצחק פינדרוס:  למה זה עוד פתוח פה במוקד? פעמיים בכל הקדנציה וכל העיר הסתובבה

יצחק פינדרוס:  אני שואל מה הוא הדבר? כי בסוף זה היה התלונה המרכזית של המוקד

יצחק פינדרוס:  המוקד היה מאוד פעיל אבל הוא אמר, תקשיב, אני פונה למחלקות והוא אומר לי, עזוב, הבנתי אותך, אתה לא הבוס שלי בסוף

יצחק פינדרוס:  בסוף מנכ"ל העירייה הבוס שלי, ראש העיר הבוס שלי

יצחק פינדרוס:  אתה לא הבוס שלי

יצחק פינדרוס:  עכשיו איפה זה מסתדר?      

מורן גליקשטיין: אני אגיד עכשיו תשובה אבל כמובן היא צריכה להיעשות בצורה מאוד עמוקה

מורן גליקשטיין:  ראשית, זה אירוע שגם היום רודף אותנו

מורן גליקשטיין:  מי שמנהל את האופרציה של כל מה שדיברתי עכשיו זה מנהל אגף שעובד ברשות מקרקעי ישראל, הווה אומר, אמנם זה מוקד במיקור חוץ אבל הניהול, לא הניהול של המוקד עצמו שהוא במיקור חוץ, אבל הניהול של המוקד על המוקד זה שלנו, של חטיבת השירות ובהחלט בדיונים פנימיים אנחנו מבינים שאנחנו חייבים לשים רפנטורה שלנו שתהיה בממשק שבין המוקד לבין עובדי המדינה, זאת אומרת שאנחנו נצטרך להיות רפנטורה, כמו שאתה בא ואומר, שבאמת אם יש מישהו מהמוקד שפונה למי מאגפי המדינה, שאנחנו בעצם נראה שמקשיבים לו

מורן גליקשטיין:  זה משהו שחטיבת השירות תהיה חלק

יצחק פינדרוס: אני רוצה להציע לך הצעה ברוח ההצעה שאמרתי לך קודם

יצחק פינדרוס:  אתם צריכים למצוא משהו אחר

יצחק פינדרוס:  אתם צריכים למצוא נוהל פנימי שאומר מה קורה למנהל אגף שלא עונה תוך 48 שעות, ושם לא צריך 90 יום, למוקדן לצורך העניין, תשובה, כי אם לא תעשו את זה ואיזושהי בקרה, מי לא עונה? תוך כמה זמן כל מחלקה ענתה? אם לא, זה שיעמוד בראש השירות, הרי הוא לא ירד לרזולוציה של פנייה

יצחק פינדרוס:  בסוף אם לא יהיה משהו שיחייב את כל הרשות לעמוד בסטנדרט מסוים מול המוקד, המוקד יהיה נחמד, הוא יענה לטלפון והוא אפילו ישמע עם צליל מדהים ותחושת שירות, אבל בסוף לא יהיה לו שום אימרה מול המחלקה המסוימת, אם זה המחלקה של החקלאות או המחלקה של הכפרי או העירוני

יצחק פינדרוס:  לא יהיה לו שום מעמד ואז בסוף הוא יגיד, בסדר, קיבלתי פנייה

מורן גליקשטיין: ניקח את הדברים באמת לתשומת לב

יצחק פינדרוס: אם לא תעשו משהו פנימי ברמה הזאת שיש מחויבות, זה נבדק פעם בחצי שנה, פעם בשנה

יצחק פינדרוס:  באיזה רמה? כמה אתם עונים? מה המהירות שאתם עונים למוקד? תהיה בעיה

מורן גליקשטיין: תודה רבה, בסדר גמור

מורן גליקשטיין:       שקף אחרון לפני שאני אסיים

מורן גליקשטיין:  אפרופו הישיבה הקודמת, זה בעצם תיאור שלב עבודה של בניית תפיסת השירות

מורן גליקשטיין:  כפי שאמרתי, זה נלקח במסגרת תקציב וייעוץ חיצוני

מורן גליקשטיין:       אני אסכם רגע את מה שהתחלתי

מורן גליקשטיין:  אנחנו ערים מאוד מאוד לרחשי הלב של הציבור ולמורכבות של השירות אצלנו

מורן גליקשטיין:  אנחנו ערים על כך שיש לנו פערים ואנחנו צריכים לשפר אותם

מורן גליקשטיין:  זה ראשית ועיקר

מורן גליקשטיין:  לקוח שהוא מבחינתו מרגיש שאנחנו לא בסדר, לקוח שמרגיש שאנחנו לא נותנים שירות, קודם כל הוא צודק

מורן גליקשטיין:  זה לא משנה מה אני חושב שאני עושה

מורן גליקשטיין:  זה לא משנה כמה אני חושב שאני משתפר

מורן גליקשטיין:  אם הלקוחות בצד השני, שזה ציבור עורכי הדין וציבור כל הקליינטים שלנו, מרגיש שיש לנו בעיה בשירות, אז אנחנו בבעיה, אנחנו צריכים לפתור אותה

מורן גליקשטיין:       אני כן יכול להגיד עם יד על הדופק והלב שאנחנו עושים את מרב המאמצים בסיטואציה שנקלענו בפניה לעשות את המרב

מורן גליקשטיין:  יש לנו כוח אדם שבמספרים שלו הוא מוגבל כמו הרבה משרדי ממשלה

מורן גליקשטיין:  יש לנו כמות פניות מאוד גדולה

מורן גליקשטיין:  מטבע הדברים כולם יודעים ששוק הנדל"ן, יש לו הרבה אינטראקציות והרבה טרנזקציות ואנחנו צריכים לתת מענה

מורן גליקשטיין:  אנחנו מנסים לעשות הכול כדי לשלב בין כמות הטרנזקציות וכמות העבודה שיש לנו לצד כמות כוח האדם

מורן גליקשטיין:  אנחנו מאוד מקווים באסטרטגיה שאנחנו בונים, ששילוב ידיים של שיפור עולמות דיגיטליים, הווה אומר אזורים אישיים חכמים, ממשקים טובים, שימוש בממשל זמין, הזדהויות ממשלתיות ועזרה של כל השחקנים לצד הקמת המוקד, לצד תרבות ארגונית תומכת שירות, היא תשפר אותנו

מורן גליקשטיין:  אנחנו בהחלט מרגישים בתקופה האחרונה, ויש לנו גם מדדים על כך, שיש גרפי שיפור

מורן גליקשטיין:  בהחלט אנחנו רוצים להגיע למקום יותר טוב ואנחנו באמת עושים את הכול כדי לעשות את זה

מורן גליקשטיין:       אנחנו נמצאים בקבוצות גם של לשכת עורכי הדין ואנחנו מקיימים איתם פגישות תכופות כדי לראות איך מגשרים על הפערים

מורן גליקשטיין:  כמעט אין אדם שרוצה לבוא להיפגש איתי אישית ולתת לנו עצות טובות או כל שיח שיש בינינו ואנחנו לא נפגשים איתו

מורן גליקשטיין:  השבוע נפגשנו עם אחד מעורכי הדין המובילים כדי לשמוע

מורן גליקשטיין:  אני כבר אומר, אנחנו מודעים לאירוע ואנחנו באמת פועלים קשה כדי לפתור אותו

מורן גליקשטיין:  אני מאוד מקווה שבישיבות שהן חשובות, גם תקופתיות

מורן גליקשטיין:  אנחנו נראה את גרף השיפור שהתחלנו איתו

מורן גליקשטיין:  אני מודה כמובן, כבוד חבר הכנסת לכל האנשים ואני פתוח להערות, שאלות, בשמחה

יצחק פינדרוס: תודה רבה

יצחק פינדרוס:  אני חושב שבאמת מרשים מאוד

יצחק פינדרוס:  אני ארצה לשמוע התייחסות של צחי, נציג מבקר המדינה ונציב תלונות הציבור שבעצם פעל

יצחק פינדרוס:  מה התחושה שלכם? כפי שאמרתי בכנות, מי שיזמה את הדיון זו הייתה יעל רון בן משה בעקבות דוח מבקר המדינה

יצחק פינדרוס:  אני אשמח לשמוע את ההתייחסות שלכם

צחי בובליל: צוהריים טובים, אני מנהל האגף שהיה אחראי על הביקורת בנושא הזה

צחי בובליל:  קודם כל באמת ראינו ואנחנו כבר יודעים על שיפורים בתהליך הדיגיטציה שנעשו מאז הביקורת

צחי בובליל:  היא נעשתה באמת בשנת 2020

צחי בובליל:  כבר חלפו שנתיים מאז

צחי בובליל:       נושא שהיינו רוצים לחדד שעדיין אנחנו חושבים שיש פה פער לא קטן, זה נושא של אמנת השירות בנושא של משרדי הממשלה ויחידות סמך

צחי בובליל:  היו אמורים להתייחס לכך עוד משנת 2015

צחי בובליל:  התבקשו כבר לקבוע יעדים בנושא הזה בתוכנית העבודה

צחי בובליל:  אנחנו בשנת 2022, זאת אומרת בחלוף של שבע שנים עדיין הרשות לא פרסמה אמנה כזאת

צחי בובליל:  זה לא רק עניין דקלרטיבי של להצהיר שאנחנו נעשה כך וכך, אלא אמנה כזאת היא גם אמורה בסופו של דבר לכלול תקני זמן לפעולות שהרשות מבצעת, תקני זמן שלמעשה היא מתחייבת בהם לא רק פנימה לגבי עצמה אלא למעשה החוצה לגבי הציבור

צחי בובליל:  בנושא הזה יש מספר פעולות מאוד קטן

צחי בובליל:  אנחנו מצאנו בדוח עצמו שהיו רק ארבע פעולות כאלה

צחי בובליל:  הרשות עושה מאות פעולות והציפייה היא שיהיה פה תהליך מתמשך של הוספת עוד פעולות ועוד פעולות שבהן כבר יש התחייבות החוצה כלפי הציבור לגבי תקני זמן שהרשות תעמוד בהם

צחי בובליל:       צוין גם לגבי המגזר החקלאי שהוא פחות מבחינת הדיגיטציה

צחי בובליל:  עדיין יש עבודה על זה, אז פה הציפייה היא גם לשפר את הדיגיטציה

צחי בובליל:  ככל שעדיין אין דיגיטציה אז מן הסתם שהשירות באמצעים האחרים ייתן מענה הולם

יצחק פינדרוס: אני מתאר לעצמי שכשהם יוצאים למכרזים לבנות אמנת שירות לפני שהם יודעים שהם גמרו עם הסתדרות העובדים שהם יוצאים למכרז ולפני שיוצאים למכרז, יהיה קשה מאוד לבנות אמנת שירות כי עצם אחד צריך להסתנכרן עם השני

יצחק פינדרוס:  השאלה איך אתם רואים את התהליך הזה מבחינת הביקורת שלכם, את התהליך שהם התחילו בו? האם זה הולך לשם או שאתה מרגיש שאנחנו עדיין נמצאים בפער? אני מבין שאמנה קשה מאוד להוציא לפני שיש לך את הכלים

צחי בובליל: הרי הרשות כבר יצאה החוצה עם ארבעה תקני זמן

צחי בובליל:  השאיפה היא שגם אם אמנת שירות תהיה בסופו של דבר המוצר המוגמר, עדיין על פעולות מסוימות, כדאי למפות אותם ולראות איזה פעולות כבר אפשר לצאת איתם בתקני זמן החוצה כי ככה זה גם יוצר מחויבות באמת של הרשות כלפי הציבור ולא רק כלפי עצמה פנימה

צחי בובליל:  ציינתי, אנחנו רואים תהליך חיובי של דיגיטציה בשל השקעת משאבים, וזה נכון ויפה

צחי בובליל:  אני מניח שגם המשרד שלנו, בעתיד אנחנו נעשה מעקב יותר פרטני על הדוח שלנו וגם על פעולות נוספות שנעשו, מעקב במסגרת דוח מעקב של המשרד שלנו בהמשך

יצחק פינדרוס: תודה

יצחק פינדרוס:  אני חייב לומר לך שהנהלת הוועדה אומרת שגם כן הפניות שלנו השתפר מאוד

מורן גליקשטיין: אנחנו עושים ביקורת מאוד גדולה על הדוחות של מבקר המדינה בייחוד בתחום הזה

מורן גליקשטיין:  לפני כל ישיבה אנחנו בוחנים את עצמנו

מורן גליקשטיין:  אגב, אנחנו בעזרת השם גם נוציא מכתב למבקר המדינה על דברים שעשינו עקב הביקורת

מורן גליקשטיין:       ציינת, באמת זה בדיוק היה התהליך

מורן גליקשטיין:  כשאני נכנסתי לתפקיד באוגוסט לפני כשנה וכמה חודשים, הדבר הראשון שאמרתי לעצמי, אני צריך לבנות אמנה

מורן גליקשטיין:  מה שקרה זה שבזמן האמנה נכנס מוקד, אז הייתי חייב קודם כל לעשות בנייה של מוקד

מורן גליקשטיין:  אחרי שהמוקד יקום אנחנו נבנה אמנה מסודרת

מורן גליקשטיין:      לגבי תקני זמן אני בהחלט מסכים עם צחי

מורן גליקשטיין:  העניין שיש לנו פעולות שהרבה פעמים אנחנו לא תלויים בעצמנו

מורן גליקשטיין:  הרי כולם מכירים שפעולות במקרקעין מעל X דונם או כסף הן דורשות לעיתים שומות ובקרות שומות ושמאי ממשלתי וועדות פטור וועדות משנה, זאת אומרת אירועים שהם חיצוניים לתהליך שלנו

מורן גליקשטיין:      בהחלט צחי, אנחנו היום במוקדים המהירים כן עושים אמנת שירות, וגם המרחבים, אנחנו הולכים להכניס, היתר מקוון, אגב, שזה אחת מהפעולות הכי משמעויות שיש במשק, הוצאת היתר, יהיה אמנת זמן של 90 ימים

מורן גליקשטיין:  יש לנו עוד תהליכים של רישוי קצר

מורן גליקשטיין:  אנחנו מכניסים את זה

מורן גליקשטיין:       אני חייב להגיד, כמו כל דבר, זה עניין של סדרי עדיפויות ואיך אתה קובע

מורן גליקשטיין:  הרי בסל של כמות של עובדים הרי הכי קל לי להגיד, זה אמנת שירות, זה 20 יום, זה 30 יום, אבל אנחנו צריכים לבחון אותה אל מול המציאות

מורן גליקשטיין:  לא יעזור שאני אקבע זמנים שאני לא יכול לעמוד בהם

מורן גליקשטיין:  על זה תהליך של האמנה ובהחלט אנחנו נשפר גם את הזמנים, גם את מספר הפעילויות שיהיה יותר זמנים

מורן גליקשטיין:      לגבי החקלאי, מה שצחי אומר הוא נכון, אבל אנחנו עובדים מאוד קשה כדי לטייב את הנתונים מהחקלאים ולהכניס לעולמות הדיגיטליים

מורן גליקשטיין:  תבינו, כשיש נחלה שהיא ברשות, לנו אין את כל הרישומים במערכות

יצחק פינדרוס: יהיה לך זמן להתייחס לזה אחרי המינהל הכפרי

מורן גליקשטיין: בשמחה

יצחק פינדרוס: אני רק רוצה להגיד לך סוד קטן

יצחק פינדרוס:  מניסיוני הקצר, ואני פריק של שירות, ככל שיש לך פחות עובדים, השירות הוא יותר מוצלח

יצחק פינדרוס:  אני חייב לומר לך את זה

יצחק פינדרוס:  אני בוגר כמה רשויות מקומיות וקצת מכיר את המערכת

יצחק פינדרוס:  ככל שיש לך פחות עובדים, תאמין לי, השירות הוא הרבה יותר טוב

יצחק פינדרוס:  ככל שיש לך יותר עובדים, העיסוק הפנימי ב-80/20 הוא יותר

יצחק פינדרוס:  כשיש לך פחות עובדים, ה-80% החוצה ו-20% פנימה, וכשלא, אז הוא צריך לבדוק עם מנהל המחלקה שלו ועם היועץ הזה ועם האגף הזה ועם האגף הזה, מתברבר שם והשירות הופך להיות לסיוט

יצחק פינדרוס:  אני פשוט מאמין בזה

יצחק פינדרוס:      אמרתי לניר ברקת כשהוא נבחר לראש עיר, בשיחה הראשונה שלנו, הייתי ממלא מקום שלו כמעט עשר שנים

יצחק פינדרוס:  כשנבחרנו אמרתי לו, אתה רוצה לשפר את השירות בירושלים? תוריד את העובדים לחצי

יצחק פינדרוס:  אמר לי, רגע, אבל צריך להגדיל את העובדים

יצחק פינדרוס:  אמרתי לו, תקשיב, אתה רוצה להצליח בירושלים? תוריד את העובדים לחצי

יצחק פינדרוס:  תגיע עכשיו להסכם עם ועד העובדים על פרישה מרצון של 50% מהעובדים

יצחק פינדרוס:  תאמין לי, השירות בירושלים ישתנה פלאים

יצחק פינדרוס:  בסוף הקדנציה הוא הודה לי, אחרי עשור

יצחק פינדרוס:      מיכל בוסל, מנהלת אגף קרקעות בתנועת המושבים

מישל בוסקילה: תודה

מישל בוסקילה:  אני עורכת דין, מנהלת אגף קרקעות ואגודות שיתופיות בתנועת המושבים

מישל בוסקילה:  תנועת המושבים היא תנועת ההתיישבות הגדולה ביותר בישראל

מישל בוסקילה:  היא מייצגת כ-380 מושבים מתוך כ-420 שפרוסים לאורכה ולרוחבה של ישראל

מישל בוסקילה:  קודם כל אני מברכת מאוד על הדיון ועל שיתוף הפעולה בין כל המשתתפים שפה והגופים שהגיעו

מישל בוסקילה:  זה באמת שיתוף פעולה שהוא מתמשך

מישל בוסקילה:  כבר עשינו כמה פגישות

מישל בוסקילה:  זה נושא שהוא מאוד מאוד חשוב

מישל בוסקילה:       כיום כשמושב או בעל נחלה מגישים בקשה לרשות מקרקעי ישראל, משך הטיפול הוא מאוד מאוד ארוך

מישל בוסקילה:  למשל, ההליכים של העברת זכויות במושבים לוקחים למעלה משנתיים

מישל בוסקילה:  אם אנחנו משווים את זה למגזר עירוני, זה לפעמים נמשך שלושה חודשים

מישל בוסקילה:  בנוסף, יש מצבים שמגישים בקשות ולא מקבלים פידבק ראשוני במשך חודשים

מישל בוסקילה:  יש לנו את הרמיטק וברמיטק רשום שהפנייה בטיפול או שהפנייה נסגרה, לא רשום גם למה הפנייה נסגרה, ואז צריך לפנות בקבלת קהל, לבדוק מה הסטטוס

מישל בוסקילה:  אנחנו מציעים להוסיף לרמיטק אפשרות של פירוט מה סטטוס הטיפול, כלומר אפילו אפשרות גם לשלוח פנייה לנציג

מישל בוסקילה:  הרי משייכים את התיק או את הפנייה לאדם מסוים שמטפל כדי שנוכל לדעת מה השלב של הטיפול

יצחק פינדרוס: אני שואל מההיכרות שלך

יצחק פינדרוס:  הרי כשאדם במגזר העירוני מגיש, יש טאבו מסודר

יצחק פינדרוס:  בקליק אתה יכול להוציא באתר נסח קרקע

יצחק פינדרוס:  אתה יכול לדעת מי הבעלים, אתה יכול לדעת מי קנה, יש רשם המשכונות

יצחק פינדרוס:  הכול מסודר

יצחק פינדרוס:  בתנועת המושבים, בנחלות זה גם מסודר כך?     

מישל בוסקילה: לנו כתנועת מושבים, אין לנו מאגר

יצחק פינדרוס: אני שואל האם מידיעתך לרמ"י יש?     

מישל בוסקילה: אני מניחה שיש לכם - - -      

יוגב שמני: האירוע בנחלות מלבד הסדר, הוא שבנחלה להבדיל ממגזר עירוני יש מערכת דינים קצת יותר סבוכה

יוגב שמני:  יש שם סוגיה של בנים ממשיכים, יש גם סוגיות של שימושים

יוגב שמני:  אני לא ואומר שאנחנו מצדיקים את משך הטיפול

יצחק פינדרוס: איפה את מרגישה שהבאג יכול היה להשתנות?     

מישל בוסקילה: אני לא מדברת על הרישום עצמו

מישל בוסקילה:  זה ברור לי שיש שוני, אבל אני אומרת שנניח אם עכשיו אני הגשתי בקשה ויש סבב מחלקות פנימי בתוך אחת היחידות ואני רוצה לדעת אם זה עבר מיפוי, תכנון - - -      

יצחק פינדרוס: הנה, כבר אמרת סבב מחלקות

יצחק פינדרוס:  במקום שיהיה מחלקה אחת, יש סבב, אז זה כבר - - - 

יצחק פינדרוס:  היו ממעטים את העובדים ואז היו פותרים את הבעיה

מישל בוסקילה: יכול להיות, אבל אני אומרת שלפחות לדעת באיזה מחלקה זה נמצא, איפה זה עבר, לאיפה זה הולך להגיע

מישל בוסקילה:       סוגיה נוספת זה הסכמי משבצת

מישל בוסקילה:  חלק מהמרחבים החליפו תוכנה ולמעלה משנתיים אי אפשר לקבל הסכמים כי עדיין לומדים את התוכנה

מישל בוסקילה:  יש את זה במחוז צפון, במחוז מרכז

מישל בוסקילה:  זה חוזה מתחדש, זה חוזה של שלוש שנים ולהרבה מושבים אין חוזה בתוקף תקופה ארוכה בגלל בעיות תוכנה, בגלל בעיות של כוח אדם

מישל בוסקילה:  בכל המחוזות אומרים לנו שזה נובע, בעיות מכוח אדם

מישל בוסקילה:  אנחנו חושבים שאם אפשר יהיה לקבל לפחות יותר מידע אצלנו במגזר, ואנחנו יודעים שזה בתהליכים, מידע יותר מפורט או אפילו לפנות לאנשים שמטפלים בתיק באופן ישיר, להגיש פנייה דרך רמיטק ולקבל פירוט של מה הסטטוס, איזה זה עומד, זה יחסוך אנשים שיגיעו בקבלת קהל

מישל בוסקילה:  יחסוך גם מכתבים כי למעשה הרמיטק ייתן את המענה שלנו

מישל בוסקילה:       בנוסף, אני מציעה גם להגביל אם אפשר את משך זמן הטיפול כמו שכבודו אמר

מישל בוסקילה:  אולי לקבוע איזשהו נוהל פנימי ואולי לקבוע נוהל שיהיה עליו גם איזשהו מעקב, לתת איזשהו טווח זמן סביר שיתאים לכולם, גם לפונים וגם לרשות, וגם ככל שניתן להקצות כוח אדם בצוותים החקלאיים במרחבים השונים

מישל בוסקילה:       אני כן רוצה לציין גם דברים טובים

מישל בוסקילה:  לפני כמה שנים לקחו את החלטות מועצת מקרקעי ישראל, איגדו אותם לקובץ אחד, לקודקס

מישל בוסקילה:  קודקס הוא מסודר, הוא מאוד נוח, קל להתמצא בו, הוא מתעדכן באתר

מישל בוסקילה:  יש נהלים מפורטים לפי נושאים

מישל בוסקילה:  בשנים האחרונות הצטרף גם הרמיטק

מישל בוסקילה:  לרמיטק יש יתרונות

מישל בוסקילה:  כפי שנאמר, אנחנו רואים מגמה של דיגיטליות

מישל בוסקילה:  אנחנו רוצים שהיא תמשיך

מישל בוסקילה:  אם היא תמשיך זה יסייע גם לרשות, גם למושבים, גם לבעלי הנחלות

מישל בוסקילה:  הדיון הזה הוא מאוד חשוב וזה כבר דיון המשך

מישל בוסקילה:  אנחנו מאוד נשמח להמשיך בשיתוף פעולה

יצחק פינדרוס: אני רוצה להתמקד בנקודה

יצחק פינדרוס:  את אומרת, בסוף אין לך כתובת ברמ"י

יצחק פינדרוס:  את פונה, את לא יודעת איפה זה נמצא, באיזה מחלקה זה נמצא

יצחק פינדרוס:  אין לך מישהו שהוא בעצם נותן לך את המענה

מישל בוסקילה: אם אני מגישה פנייה, הפנייה מנותבת לאיזשהו גורם ולפעמים קשה אחר כך לעקוב אחריה אם לא מגיעים בקבלת קהל

יצחק פינדרוס: אני אתן לעו"ד דודו קוכמן, לשכת עורכי הדין

דוד קורן: אני גם בא מהמרחב הכפרי

דוד קורן:  אני גם מזכ"ל של תנועה מיישבת, אז אני כאן בשני כובעים, אבל אני גם יושב-ראש ועדה של התיישבות ומינהל בלשכת עורכי הדין

דוד קורן:       אני לפני הפגישה הזאת שלחתי בוואטסאפ, יש לי קבוצה של עשרות עורכי דין שעוסקים בתחום הזה

דוד קורן:  אמרתי להם, מה דעתכם על הרמיטק? אף אחד לא כאן כתב משהו חיובי אבל אני רוצה להקריא רק דבר אחד ברשותך, כאחת שעבדה פעם כיועצת משפטית במינהל

דוד קורן:  כותבת לי: "הבעיה הגדולה ביותר לשלוח פניות דרך הרמיטק בלבד

דוד קורן:  זה מתכון מובטח לאבד אותן בתהום הנשייה

דוד קורן:  אתה חייב ללכת אישית לפקיד ולומר לו ששלחת פנייה על מנת שהוא יאתר אותה, או לשלוח מייל לפקיד שאתה מכיר אישית ולומר לו ששלחת פנייה ברמיטק, אחרת אין לכך שום התייחסות", והדברים עובדים כך בכל המחוזות, מניסיון, כלומר הרמיטק לא מחליף את הצורך בפניות בדרכים האישיות, ושלא יאמרו לך אחרת

יצחק פינדרוס: הוא לא אמר אחרת

דוד קורן: אוקיי, בסדר

יצחק פינדרוס: בוא נהיה הגונים

יצחק פינדרוס:  הוא במצגת לא אמר אחרת

יצחק פינדרוס:  אמר, במגזר החקלאי זה לא עובד

דוד קורן: תיראו, אני חייב לומר שאין לי בעיה באופן אישי עם מורן כי מורן באמת משתדל להטמיע את המערכת, אבל אנחנו באירוע שמאז הפגישה הקודמת, בתחושות שלי הוא יותר גרוע ממה שזה היה

דוד קורן:  הקימו את המחלקות לחוכרים לדורות שזה היה מחלקות יחסית נהדרות שעבדו מהר מאוד

דוד קורן:  היום מי שמגיע למחלקה הזאת, הוא צריך לפחות שלוש שנים עד שהוא אולי רואה את הסוף של התיק, שזה גורם לאירוע קשה מאוד גם מבחינה כלכלית

דוד קורן:  כשאתה עושה עסקה, אתה חייב לדווח למס שבח על העסקה

דוד קורן:  הדיווח של מס שבח הוא דיווח שהוא מחייב

דוד קורן:  המינהל, עד שהוא מטפל בעסקה ועד שהוא מגיע לסיום, עזוב את כל מה שבדרך מבחינת לוחות זמנים, שאין לוחות זמנים ואין את מה שאתה אמרת שזה חלום ליל קיץ בעניין הזה של תוך 48 שעות או משהו כזה, אני לא מדבר בכלל על לוחות זמנים שאתה מדבר עליהם, אני מדבר על דברים יותר הגיוניים שהם לא קיימים

יצחק פינדרוס: אני אמרתי משהו אחר

יצחק פינדרוס:  אני אמרתי שאם המוקד פונה למחלקה, המחלקה אמור להגיב לו מייד, זה אצלי התיק, זה ברח ממני, אני העברתי את זה

דוד קורן: אם אני מגיע לכאן, אז זה שלוש שנים

דוד קורן:  זה גורם נזק

דוד קורן:  עורכי הדין אומרים לי, דודו, הלקוחות לא מאמינים לנו

דוד קורן:  הם כאילו חושבים שאנחנו לא עושים את עבודתנו

דוד קורן:  כסף שנמצא אצל עורך הדין בנאמנות, שצריך לשלם במהלך הזמן תשלומים לכל מיני גופים, בסופו של דבר אחרי שלוש שנים כשהמינהל שולח שמאי לשום את השומה, הוא עושה את השומה במועד שהוא עושה את השומה ולא בערך של העסקה

דוד קורן:  בגלל שוק הנדל"ן שכולנו מכירים זה יוצא עוד איזה 30%–40% בערך

דוד קורן:  אין אפילו את הכסף בנאמנות כדי לשלם את התשלומים

דוד קורן:  זה תקלות בגלל כל העניין של ההתנהלות

דוד קורן:       זה לא שהלקוח יכול לבחור לאן הוא הולך

דוד קורן:  יש מונופול שהוא חייב להיות בו והוא חייב לפנות אליו

דוד קורן:  מצופה שהדברים באמת יגיעו לאיזשהו טיפול הגיוני מבחינת לוחות הזמנים שלהם וגם מבחינת העשייה

דוד קורן:  אומר מורן ובצדק שכל המרחב של ההתיישבות הוא לא מטוייב ולכן אי אפשר לתת את השירות כמו שאולי נותנים במרחב העירוני, אבל אם הוא לא יכול לקבל את השירות כמו במרחב העירוני, למה אמרתם שהוא צריך לעבוד רק דרך הרמיטק? כי אתם לא מסוגלים לעבוד דרך הרמיטק כי זה לא מטוייב

דוד קורן:  תאפשרו ללקוח לקבל את השירות באופן ישיר מול הפקידים כמו שזה היה בעבר עד שתגמרו את כל המערכת

דוד קורן:  אנחנו גם הצענו להם את זה

דוד קורן:  תעשו במקביל למרחב הכפרי

דוד קורן:  אתם אומרים שזה בעייתי, אתם מטייבים, הכול בסדר

דוד קורן:  אני חושב ואני מסכים איתך, דרך אגב, שחלק מהדברים שמייצרים שם זה ביורוקרטיה מיותרת לחלוטין והיה אפשר לקצר תהליכים בהמון נושאים

דוד קורן:  זה כבר בעיה שלכם

דוד קורן:       אני גם אומר לכם, אירוע שהוא מאוד קשה

דוד קורן:  פקידים הם סובלים לא פחות מהלקוחות

דוד קורן:  יש אירוע של עשרות אנשים שעוזבים את המינהל ולא עובדים, ועד שנכנסים אנשים חדשים

דוד קורן:  במחוז המרכז זה ממש טרפת מוחלטת של אנשים שעוזבים את העבודה כי הם לא מסוגלים לעבוד בלחץ שקיים שם בתוך הדרישות מן המערכת ומול הלקוחות שהם כבר מתוסכלים ממה שקורה

דוד קורן:       למעשה כשאתה שולח אותה ברמיטק, זה הרבה יותר חמור ממה שאמרה חברתי

דוד קורן:  זה דו שיח של חירשים

דוד קורן:  זה מגיע למישהו בקצה השני

דוד קורן:  המישהו בקצה השני שולח תגובה לצורך העניין למייצג עם מספר פנייה

דוד קורן:  במספר פנייה אין שם את מספר התיק במינהל או את מספר החשבון בתיק, ואם שולחים מספר חשבון, הלקוח בדרך כלל לא יודע מה זה מספר חשבון, הוא יודע מה מספר התיק שלו במינהל

דוד קורן:  אתם רוצים לעשות משהו שהוא יהיה מסודר? תגיבו בצורה שגם הלקוח בקצה השני ידע מה יש בתגובה של הקצה השני

דוד קורן:  הדברים האלה גם נאמרו בעבר ואני אומר אותם גם כאן

דוד קורן:      בטאבו למשל נעשתה מהפכה שלמה והלקוחות מקבלים שם שירות מדהים

דוד קורן:  אומר לי אחד מעורכי הדין, אישור זכויות, למה לא לקבל אותם כמו בטאבו? למה אני צריך להיות מזוהה כדי לקבל אישור זכויות על איזשהו נכס? הרי זה משהו שהוא צריך להיות גלוי לכל הציבור

דוד קורן:  מה הבעיה שישלם אגרה, שיעשה מה שהוא רוצה, שהוא יכנס, ירשום גוש/חלקה ויקבל את המידע

דוד קורן:  הוא לא יכול לעשות את זה אלא רק לגבי הנכס של עצמו

דוד קורן:  אם מישהו רוצה לקנות נכס, הוא רוצה לדעת למי הוא שייך, הוא צריך לעשות תהליך מורכב שזה גם מעמיס על הפקידות של המינהל לגבי הנושא הזה

דוד קורן:       כמו שאמרתי, לוחות הזמנים הם בלתי סבירים

דוד קורן:  אני מצטער שאני קצת מקלקל את החגיגה אבל אני חייב להציג את הדברים כהווייתם ואני מודה ליושב-ראש הוועדה על זה שהוא עושה את הדיון המשך כי בעיניי זה מאוד מאוד חשוב

דוד קורן:  90% מהקרקעות מנוהלות על ידי המינהל

דוד קורן:  הנושא של ניהול קרקעות זה בעצם התפקיד המרכזי שלה

דוד קורן:       בנושא המשבצת – בעבר כשמזכיר של ישוב היה רוצה לקבל מידע מי הם בעלי הזכויות במשבצת האגודה, הוא היה הולך לפקיד במינהל

דוד קורן:  הוא היה לוחץ על הכפתור והיה מוציא לו פלט

דוד קורן:  היום אין דבר כזה

דוד קורן:  בעקבות הרמיטק וכל השינוי של המערכת הם לא מסוגלים

דוד קורן:  הם צריכים להושיב מישהו שיעשה שם, שם

דוד קורן:  אני לא יודע למה זה, אני לא יודע איך זה, אני לא מבין בדיגיטציה אבל זה ממש אירוע

דוד קורן:  זה בעייתי כי מבחינת המינהל אתם רוצים שהזכויות יהיו מסודרות

דוד קורן:  מצידנו יש בעיה כי חלק מהעברת הזכויות לא נעשית בפועל, וכדי להיות חבר באגודה אתה צריך שהוא יהיה בעל זכויות

דוד קורן:  זה מאוד משמעותי מבחינתנו

דוד קורן:  אני כבר נתקלתי בזה כמה פעמים ואני מנסה להסביר

דוד קורן:  הגעתי דרך אגב עד האגף החקלאי כדי להסביר להם שיש לנו כאן אירוע מאוד בעייתי

דוד קורן:       אני חושב שאתם חייבים לתת תשומת לב שונה

דוד קורן:  גם לשנות את לוחות הזמנים, אבל ככל שאין אפשרות לעשות, ואני שמח שאתם פותחים את המוקד הטלפוני שיעשה אולי את הדברים יותר מהר, אבל בינתיים אי אפשר להגיד, עכשיו אנחנו מטפלים בזה ואנחנו מקפיאים דברים אחרים

דוד קורן:  צריך לעבוד במקביל

דוד קורן:  אי אפשר להשאיר את זה ככה

מורן גליקשטיין: אני אענה בקצרה מאוד

יצחק פינדרוס: ניתן ליוגב

יצחק פינדרוס:  בסוף אנחנו ניתן לך גם להתייחס

יוגב שמני: טוב, אז קודם כל שלום לכולם

יצחק פינדרוס: אתה יודע מה, אולי לפני שניתן לך, אני באמת אשאל שאלה שהוא העלה מתוך כל הבעיות ואני לא חשבתי שאני אפתור היום את כל הבעיות של המינהל

יצחק פינדרוס:  לא חשבתי שבמסגרת שעה זה יקרה

יצחק פינדרוס:  אני כן שואל סתם במסגרת מה ששאלתי גם קודם

יצחק פינדרוס:  למה לא יכול להיות במערכת רישום זכויות כמו בטאבו? האם יש איזושהי סיבה מהותית שאין רישום זכויות כמו בטאבו, שאדם יוכל להיכנס ולדעת מי כרגע רשום שם?     

מורן גליקשטיין: אני אסביר

מורן גליקשטיין:  במגזר העירוני אנחנו בגדול דומים לטאבו

מורן גליקשטיין:  הטאבו לעומתנו, א', הוא גוף רק רישומי ולא עסקי

מורן גליקשטיין:  ב', בטאבו יש בדרך כלל תת חלקה

מורן גליקשטיין:  יש מסוימות של חלק מאוד מסוים

מורן גליקשטיין:  אצלנו הרבה פעמים הזכויות הן עדיין לא עברו פרצלציה

מורן גליקשטיין:  יכול להיות לך גוש/חלקה שיש בו 700 או 800 אנשים ואתה לא תרצה הרי שכל אחד יוכל להיכנס ולדעת ב-700–800 אנשים מי הוא

מורן גליקשטיין:  זה ההבדל הגדול בינינו לבין הטאבו, ראשית

מורן גליקשטיין:      שנית, כפי שאמרתי, המגזר החקלאי זה מגזר שחלק ניכר זה ברשות, הווה אומר שההסכמים שלו הם מול האגודה

מורן גליקשטיין:  כדי לתת את הדברים האלה בצורה אוטומטית אני חייב לטייב ולוודא

מורן גליקשטיין:  גם היום בעירוני אנחנו לא רחוקים מהטאבו

מורן גליקשטיין:  כ-75% זה אוטומט

מורן גליקשטיין:  אגב, מה שלא אוטומט, או שזה חקלאי או שזה דברים לא מטוייבים

מורן גליקשטיין:  אנחנו די נהיה דומים לטאבו

מורן גליקשטיין:  אגב, אנחנו גם הכנסנו שמי שנכנס להוציא אישור זכויות לא צריך ייפוי כוח

מורן גליקשטיין:  מספיק שאתה יודע את השם של הבן אדם ועוד נתון מסוים כי אני חייב, כי אם לא זה ייתן עשרות רבות או מאות, אתה מקבל, אז פה אנחנו די יישרנו קו

מורן גליקשטיין:       הטאבו, אני כבר אומר, הם גוף מצוין אבל הוא גוף רישומי

מורן גליקשטיין:  הפעולות הן רישומיות

מורן גליקשטיין:  אנחנו גוף עסקי, זאת אומרת שהפעולות מטבע הדברים הן לא רק רישום, מה שקצת יותר "מסבך" לנו את האירוע

יוגב שמני: אני מנהל חטיבת הטכנולוגיות והשירותים הדיגיטליים במערך הדיגיטל הלאומי

יצחק פינדרוס: היית חסר לנו בדיון הקודם

יצחק פינדרוס:  בדיון לפני כן היית אבל בדיון הקודם היית חסר לנו

יוגב שמני: כן, אני יודע, אני מתנצל שלא יכולתי להגיע

יוגב שמני:       מערך הדיגיטל הלאומי בעצם זה גוף שקם ומאחד שלושה גופים שפעלו בנפרד בעבר: ישראל דיגיטלית, ממשל זמין, רשות התקשוב הממשלתי, אז גוף אחד, חזק, גדול שעוסק בעולמות של טכנולוגיה, דיגיטל, סייבר, שירות כמובן ודאטה

יוגב שמני:  בהקשר הזה אני חייב להגיד שאנחנו עובדים בשיתוף פעולה מצוין עם החברים ברמ"י, גם עם אגף שירות כמובן וגם עם אגף הטכנולוגיה

יוגב שמני:       יש מספר שירותים שאנחנו בעצם עוזרים ומסייעים כמו לכלל משרדי הממשלה כמובן, לתת שירות טוב יותר לאזרחים ולעסקים

יוגב שמני:  הדוגמה שהוזכרה קודם זה מערכת ההזדהות הלאומית שנכון להיום כבר 3 מיליון אזרחים נרשמו

יוגב שמני:  היה דיון שדיברנו על עזרים בהקשר של מערכת ההזדהות

יצחק פינדרוס: אני מקווה שפתרתם את זה

יצחק פינדרוס:  עוד לא נפתר?     

יוגב שמני: זה מתקדם

יוגב שמני:  לנו קל לפתור את זה, אגב

יצחק פינדרוס: לא, אבל הצענו הצעה שאני חושב שהיא הייתה מוסכמת

יוגב שמני: אנחנו ממשיכים בדיוק בהצעה שהצעת

יצחק פינדרוס: ביטוח לאומי

יוגב שמני: כן

יצחק פינדרוס: אז איפה הבעיה?     

יוגב שמני: עדיין לא אמרתי שיש בעיה

יוגב שמני:  אנחנו נגיע לדיון בקרוב, יש לנו דיון מעקב, ונספר איך התקדמנו

יצחק פינדרוס:  ואז תספרו שאני פשוט אכנס לאתר ואני אוכל להכניס את מספר ביטוח לאומי שלי

יוגב שמני: ככל שזה תלוי בנו, אני אומר את זה לכל הדברים, גם זרים וגם נושאים אחרים, המטרה שלנו - - -      

יצחק פינדרוס: אין לנו עוד גורם, כי זה היה אתם והביטחון הלאומי

יצחק פינדרוס:  הביטוח לאומי אמר אמן, אתם אמרתם - - -      

יוגב שמני: הם אומרים כן ורק יש פה תהליכים שצריכים לקרות

יצחק פינדרוס: בביטוח הלאומי?     

יוגב שמני: כן

יצחק פינדרוס: אני מציע שתעדכן אותי עוד לפני הוועדה, כי אם יש, ננסה לפתור את זה מול הביטוח הלאומי ושנגיע לוועדה ונסיים את האירוע

יצחק פינדרוס:  אני רוצה להגיע לוועדה הבאה כשזה מאחורינו

יוגב שמני: בסדר גמור

יוגב שמני:  חלק מהתפקיד שלנו בעצם זה לאפשר לכל המשרדים להשתמש כמו שאמרתי באותן פלטפורמות רוחביות כדי להנגיש את השירותים לאזרחים ולעסקים ולחברות ולא משנה מי, בצורה הכי טובה שאפשר

יוגב שמני:  מערכת ההזדהות הוזכרה

יוגב שמני:  שוב, זה לא רק אזרחים, זה גם לחברות, לאגודות, מערכת דלגציה שכבר מאפשרת לעשות, והחבר'ה מרמ"י כמובן עושים בזה שימוש

יוגב שמני:       הוזכר הנושא של ערבויות דיגיטליות שהוא נושא מאוד מאוד חשוב, אגב, בממשלה בכלל אבל בוודאי גם מה שעושים ברמ"י, שהדרך בסוף לקשר בין הממשלה לגורמים עסקיים זה גם כן דרך תשתיות שלנו, לחבר את כל המגזר הזה הציבורי-עסקי בצורה טובה ומאובטחת

יוגב שמני:  אגב, בהקשר הזה אני אשמח מאוד כי דווקא עם לשכת עורכי הדין יש לנו לא מעט אתגרים שצצו ממש לאחרונה ונשמח אחר כך אם תוכל לסייע לנו כי זה בסוף משרת גם אתכם

יוגב שמני:  זה ממש התכתבויות מהימים האחרונים

יוגב שמני:      אדבר רגע על אזור אישי

יוגב שמני:  מעבר לאזור האישי שיש ברמ"י, יש אזור אישי ממשלתי, גם אישי, גם עסקי

יוגב שמני:  גם במסגרת הזו אנחנו פועלים מול החברים ברמ"י להנגיש חלק מהמידע גם באזור הזה

יוגב שמני:  היתרון באזור האישי-ממשלתי, ששם אני יכול לראות את כל המידע הרלוונטי אליי מכלל משרדי הממשלה

יוגב שמני:  זה כמובן לא מחליף אף מערכת תפעולית של אף משרד אבל זה עוד דרך שאני יכול לראות מידע

יוגב שמני:  אם נכנסתי לחדש דרכון או להעביר בעלות על רכב, אני יכול גם לראות מידע על הנכסים שלי לדוגמה

יוגב שמני:  זה הרעיון, שאני רואה בתמונה אחת את כל מה שקורה בממשלה

יוגב שמני:  זה כבר קיים, אגב

יוגב שמני:  מי שלא מכיר, תיכנסו, תנסו, והמטרה היא להביא גם נתונים וסטטוסים רלוונטיים גם של רמ"י

יוגב שמני:  זהו, זה בגדול

יוגב שמני:  שוב, אנחנו כמו שאמרתי, עובדים בשיתוף פעולה מצוין ואנחנו נעזור לכל מי שצריך כדי לתת שירות טוב יותר לאזרחים, לעסקים ולכל המגזר הציבורי

מורן גליקשטיין: טוב, אני בכמה נקודות אענה ברשותך לדודו

מורן גליקשטיין:  ראשית, המוקד שיוקם וזה בשורה מאוד גדולה, ייתן את הפעולות הפשוטות גם לחקלאי

מורן גליקשטיין:  להבדיל מהיום שהמוקד הוא רק לעירוני, המוקד החדש עם הסכמות שכבר גובשו יוצא כולל לחקלאי

דוד קורן: לפני שאתה עונה, עוד מילה אחת כי זה מתקשר

דוד קורן:  אחת מעורכות הדין שלחה לי הודעה ביום שישי

דוד קורן:  היא אומרת לי, תשמע, המינהל באמת רוצה להשתפר מאוד כי ביום שישי התקשרה אליי מישהי מהמוקד כשאני לא עובדת

דוד קורן:  היא אמרה לי, טוב, אם את לא, אז אני לא יכולה לתת לך שירות

דוד קורן:  כשמתקשרים לאנשים, צריך להתקשר אליהם בשעות שהם יכולים לקבל את השירות

מורן גליקשטיין: אם הגענו למצב שמתקשרים ביום שישי והוא לא יכול לקבל שירות, אז מצבנו טוב

מורן גליקשטיין:  יש גם מקום שבו אם ביום שישי אתה עובד ואתה לא בסדר, הלוואי ששם אנחנו במקום השני

מורן גליקשטיין:  אני מוכן לחתום על זה

מורן גליקשטיין:       לגבי הבשורה של המוקד וזה חשוב שכולם יבינו, המוקד החדש שיוקם ייתן מענה בפעולות הפשוטות גם למגזר החקלאי: אישורי זכויות, התחייבות לרישום משכנתה וסילוק משכנתה גם במגזר החקלאי יהיה במוקד

מורן גליקשטיין:  זה משהו שלא קורה היום, זאת אומרת הפעולות הפשוטות ביותר של המגזר החקלאי יטופלו במוקד, שזה כבר הישג מאוד גדול

מורן גליקשטיין:  זה לא קורה היום

מורן גליקשטיין:      שנית, דודו, הטלפון שלי תמיד זמין לדודו, לתנועות

מורן גליקשטיין:  אם יש דברים שקשורים לאזור האישי, לא דברים שמדובר בטבורו של מדיניות קרקעית

מורן גליקשטיין:  אני לא יודע לפתור את כל הבעיות של כל העולם

מורן גליקשטיין:  תמיד אפשר לבוא ואם יש בעיה במספר פנייה, במספר חוזה, בתיוק לא נכון, זה דברים שאנחנו יכולים לעשות מהיום למחר

מורן גליקשטיין:  אם יש בעיה קונקרטית של חוזה, פנייה שזה לא כמו שצריך, נטפל מהיום למחר, זו לא הבעיה

מורן גליקשטיין:       אני אסכם, כבוד חבר הכנסת, במה שאמרתי

מורן גליקשטיין:  אנחנו רחוקים מלהיות מושלמים

מורן גליקשטיין:  אנחנו שואפים להיות כמה שיותר טובים

מורן גליקשטיין:  אנחנו עובדים קשה מאוד כדי לתת שירות טוב לאזרחים

מורן גליקשטיין:  מגיע לאזרחים שירות טוב

מורן גליקשטיין:  אנחנו לא נדלג על שום מגזר

מורן גליקשטיין:  פשוט צריך להבין שיש סדרי עדיפויות

מורן גליקשטיין:  אנחנו גם צריכים חלק מהשעות לא לעבוד

מורן גליקשטיין:  אנחנו משתדלים לעבוד כמה שיותר

מורן גליקשטיין:  אני בטוח שבתקופה הקרובה גם במגזר החקלאי שבעיקר כפי שראינו בדיון כרגע, יש לו משהו שמאוד כואב, אנחנו ניתן לזה פתרונות

יצחק פינדרוס: אני מזהה משני הדוברים בעיה שהייתי אומר מאוד מאוד נקודתית, מעבר לדוח מבקר המדינה, מעבר לדיגיטציה ומעבר להכול

יצחק פינדרוס:  אין אדם אצלכם במערכת, אמרתי את זה מקודם ברמז של יותר מידי אנשים

יצחק פינדרוס:  אין אדם או מחלקה או מישהו שהוא בסוף אחראי על זה

יצחק פינדרוס:  זה לא משנה מי

יצחק פינדרוס:  הוא אחראי על הפנייה, הוא אחראי אם הגיעה תשובה או לא הגיעה, אבל הוא אחראי, ואז הפונה נאבד

יצחק פינדרוס:  כמה עובדים יש ברמ"י?     

מורן גליקשטיין: 700–800

יצחק פינדרוס: מבחינתו יש 700 עובדים, הוא יכול לפנות לאחד מהם

יצחק פינדרוס:  דרך אגב, העובדים גם קורסים בגלל זה ובצדק

יצחק פינדרוס:  אין מישהו שאתה אומר, תקשיב, יש אגף חכירה לדורות, איך שלא תקראו לזה

יצחק פינדרוס:  יש מישהו שהוא אחראי

יצחק פינדרוס:  אם זה יהיה מענה טלפוני, מענה במייל, מענה במחשב, מענה דיגיטלי

יצחק פינדרוס:  זה בכלל לא משנה אבל יש מישהו שהוא אחראי על הפנייה

יצחק פינדרוס:  הוא אומר, תקשיב, אין לי מושג איפה הפנייה שלך נמצאת

יצחק פינדרוס:  נמצאת באיזשהו מקום בחלל

יצחק פינדרוס:  זה האסון הכי גדול למערכת כזאת

מורן גליקשטיין: עכשיו אנחנו בשלבי פיתוח סופיים שאנחנו נכניס גורם מטפל באזור האישי

מורן גליקשטיין:  כל פנייה שיש, יהיה את הגורם המטפל, זאת אומרת אם זה צוות חכירה לדורות מרחב צפון

מורן גליקשטיין:  זה משהו בפיתוח עכשיו

מורן גליקשטיין:  לדעתי שבוע-שבועיים

יצחק פינדרוס: בסוף זאת הבעיה

מורן גליקשטיין: אני באתי לפה כדי לפתור

מורן גליקשטיין:  הדלת שלנו תמיד פתוחה, קריית הממשלה, קומה 25, חטיבת השירות

מורן גליקשטיין:  כל בעיה שקשורה למשהו שקשור לאסטרטגיית שירות, הדיגיטציה, אנחנו תמיד ערניים

מורן גליקשטיין:  לא נפתור ביום אחד הכול אבל אני מאוד מקווה שבישיבות הבאות הבשורות ימשיכו להיות טובות, ותודה לכולם

יצחק פינדרוס: הדובר הבא

חסיה דרורי: שלום אדוני, אני ממרכז השלטון המקומי

חסיה דרורי:  אני יודע שאנחנו מה שנקרא לא מרכז הדיון כאן מבחינת הפניות לציבור, אבל אנחנו שמחים לשמוע גם עבור התושבים שלנו את כל השיפור שנעשה במערכות של רמ"י

חסיה דרורי:  אדרבה, אנחנו אומרים, אולי להשתמש בטיוב של הפלטפורמות שמבוצע כאן בנכונות הראויה לתת שירות לא רק לתושבים אלא גם לרשויות המקומיות

חסיה דרורי:  לרשויות המקומיות יש פער משמעותי בין הרצוי למצוי מבחינת העברת השירותים והאינפורמציה על ידי רמ"י הן מבחינת נתוני עסקאות, הן מבחינת נתוני שיווקים, הן מבחינת אכיפה

חסיה דרורי:  אני יודע שאולי זה לא המקום לדון בדברים האלה, אלא אולי ככל ותחליט אחרת, בוועדת הפנים, אבל הנתונים האלה הם נתונים קריטיים עבור הרשויות המקומיות ואם כבר מדובר על טיוב שירות, אז ראוי שיבוצע גם באספקטים הללו לרשויות

חסיה דרורי:  תודה

יצחק פינדרוס: תודה רבה

יצחק פינדרוס:  עוד מישהו רוצה להתייחס?      אנחנו נתכנס לסיכום

יצחק פינדרוס:  אני חושב שאנחנו רואים פה באמת עבודה יפה

יצחק פינדרוס:  אי אפשר להתעלם מזה על אף הדברים שעלו כאן והדברים שצריך לשפר בנושא השירות

יצחק פינדרוס:  היה לנו דיון בכלל על כלל משרדי הממשלה

יצחק פינדרוס:  אני חושב שהתקדמנו מאוד והרצון קיים

יצחק פינדרוס:  מנהל חטיבת השירות אמר בהתחלה שבנושא המגזר החקלאי אנחנו בפער

יצחק פינדרוס:  אני מקווה שיימצא גם לפחות פתרון ביניים לפני כל מערך הדיגיטציה ומערך העסקאות ומערך החכירה לדורות, שיהיה איזשהו כתובת כי אני חושב שזה עלה מאוד חזק

יצחק פינדרוס:       אנחנו אכן נקיים דיון המשך

יצחק פינדרוס:  אני חייב לברך את ההתקדמות המאוד רצינית ואנחנו נמשיך לעקוב

יצחק פינדרוס:  אני מודה לצוות הוועדה שעושה עבודה יום-יום מול רמ"י

יצחק פינדרוס:  מאוד מאוד מרוצה

יצחק פינדרוס:  ליועצת המשפטית של הוועדה ולמנהלת הוועדה בכלל שיש לה היום יום הולדת, אז אנחנו בכלל כולנו שמחים

יצחק פינדרוס:       אנחנו אכן נקבע ישיבת המשך

יצחק פינדרוס:  אני מציע שישיבת ההמשך תהיה אחרי פסח

יצחק פינדרוס:  אחרי שבעצם המכרז ייצא, נדע איפה אנחנו נמצאים ונשמח שתבואו גם אז עם לפחות איזשהו מבנה למערכת החקלאית, מה עושים בינתיים בסיטואציה הקיימת, איך אנחנו מתקדמים שם

יצחק פינדרוס:  תודה רבה